Maanantai 31.10.2016 klo 15.03 Viime lauantaina Haluatko miljonääriksi -ohjelmassa espoolainen Janica Halminen kuittasi mukaansa toiseksi suurimman potin, jota ohjelman historiassa on koskaan Suomessa voitettu. Espoolainen Janica Halminen, 32, voitti viime lauantain Haluatko miljonääriksi -ohjelmassa 60 000 euroa. Hän kertoo olevansa vieläkin häkeltynyt voitostaan. Voittorahoja hän aikoo käyttää muun muassa asuntoon, sijoituksiin ja lasten joululahjoihin. LUE MYÖSHaluatko miljonääriksi? -kilpailija joutuu pulaan - avopuolison puhelin pois päältä!
Haluatko miljonääriksi -ohjelmassa koettiin viime lauantain jaksossa historiallinen hetki, kun espoolainen hoitovapaalla oleva keittiötyöntekijä Janica Halminen, 32, nappasi kaikkien aikojen toiseksi suurimman potin ohjelman historiassa Suomessa. Suurimman 70 000 euron potin voitti vuonna 2002 tamperelainen insinööriopiskelija Markku Rikola 18-vuotiaana. Kontulasssa lapsuutensa viettänyt Janica kuvaili itseään ohjelman esittelyvideolla "kouluttamattomaksi duunariksi." (NELONEN)Janica kertoi aiemmin haluavansa näyttää, että kouluttamaton duunarikin voi pärjätä kilpailussa. Hän todella todisti väitteensä etenemällä kahden kysymyksen päähän miljoonasta.- Edelleenkin vähän uskomattomat fiilikset, se oli kyllä aika tuuria. Aika munkki kävi, Janica toteaa Iltalehdelle puhelimessa.Voittorahoja ei kuitenkaan ole näkynyt vielä.- Ei ole rahat vielä tilillä. Ymmärsin rahojen tulevan sitten, kun jaksot on esitetty. Puolet siitä menee suunnilleen veroihin, Janica toteaa. Janica tuuletti näkyvästi upean suorituksen jälkeen ohjelmassa. (NELONEN)Hän on tehnyt jo suunnitelmia voittosummalle.- Osan rahoista laitan asuntoa varten ja osan pistän säästöön sekä sijoituksiin. Ja osa pistetään vähän niin kuin haisemaan sisustusta uusimalla ja ostamalla joululahjoja suvun lapsille, Janica luettelee.Ohjelmassa hän kertoi haluavansa voittorahoillaan viedä poikansa Disneylandiin.- Sitä matkaa ei ole vielä varattu. Katsotaan sitten ensi kesänä, miten poika jaksaa istua lentokoneessa. Toivottavasti paremmin kuin viime reissulla, Janica naurahtaa.Janican toiveissa oli myös unelmatalon hankinta, josta hän puhui ohjelmassa. Kiinnostava talo oli tuolloin myynnissä.- Sitä taloa ei hankittu, silä se oli kuitenkin aika hintava talo. Luulen, etteivät he antaisi pankissa hoitovapaalaiselle sitä varten tarpeeksi lainaa. Jotain asuntoa kyllä katsellaan, Janica kertoo. Vitsaili miehelle etukäteen Hän on edelleen hoitovapaalla ja elämä jatkuu voitosta huolimatta entiseen malliin. Janica kertoo, ettei ikinä olisi uskonut päätyvänsä kilpailun historian toiseksi suurimman voittosumman saajaksi Suomessa.- En pätkääkään uskonut siihen. Miehelle heitin silloin aiemmin vitsinä, että uskotko minun pystyvän voittamaan sieltä paljon rahaa, Janica naurahtaa.Hän jätti vastaamatta kilpailussa 200 000 euron kysymykseen ja otti mukaansa 60 000 euroa. Kysymyksessä tiedusteltiin, minkä linnun tieteellinen nimi on Uria aalge. Vaihtoehdoiksi annettiin pikkuruokki, etelänkiisla, isosirri ja ristisorsa. Juontaja Jaajo Linnonmaa antoi Janicalle päätöksen jälkeen mahdollisuuden kertoa, mitä hän olisi veikannut. Hän olisi veikannut oikean vastauksen eli etelänkiislan. - Ei ole jäänyt yhtään kaihertamaan etten jatkanut pelaamista, sillä se olisi ollut puhdas arvaus. Jos olisin voinut käyttää siinä 50/50-kortin, niin mulla ei olisi silti ollut mitään hajua siitä. Ja siinä olisi voinut menettää 50 000 euroa, Janica pohtii. Janican voitto on tähän mennessä suurin voitto juontaja Jaajo Linnonmaan juontamilla kausilla. (NELONEN)Hän aikaa jatkossakin seurata ohjelmaa aktiivisesti.- Se on yksi lempisarjoistani. Jotkut seuraavat urheilukisoja, mutta itse seuraan Haluatko miljonääriä, Janica naurahtaa. JASMIN HUUSELA jasmin.huusela@Iltalehti.fi - Suomen suurin uutispalveluiltalehti.fi